3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

+----------------------+-----------------------------------------------+
| สายผลิตภัณฑ์/ผลิตภัณฑ์     | ลักษณะ                                         |
+----------------------+-----------------------------------------------+
| ตู้เย็น                 | ประกอบด้วยตู้เย็นประตูเดียว และสองประตูชนิด “ Direct  |
|                      | Cool ” ตั้งแต่ขนาด 5.2 คิว และตู้สองประตูแบบ “ No    |
|                      | Frost ขนาด ตั้งแต่ 8-15 คิว มีมากมายหลากสี ให้เลือก   |
|                      | ในชื่อรุ่นว่า “ Cool Ringing”                      |
+----------------------+-----------------------------------------------+
| ตู้แช่/ตู้แช่เครื่องดื่ม       | มีขนาด 6.5 และ 9.5 คิว แบบมีล้อเลื่อนและไม่มี         |
|                      | รวมถึงตู้แช่อเนกประสงค์ขนาด 8.8 คิว                 |
+----------------------+-----------------------------------------------+
| ตู้ทำน้ำร้อน - น้ำเย็น     | ตู้ทำน้ำเย็น ขนาดความจุ 4.36 ลิตร/ชม.               |
|                      | รูปทรงสวยงามเย็นจัด ประหยัดไฟฟ้า                   |
|                      | ควบคุมความเย็นแบบเทอร์โมสตรัท                     |
+----------------------+-----------------------------------------------+
| โทรทัศน์               | โทรทัศน์สีมีทั้งจอภาพแบนและจอภาพปกติขนาดตั้งแต่ 20-29   |
|                      | นิ้ว มีทั้งระบบเสียงโมโน, สเตอริโอ 2 ภาษา            |
|                      | และระบบไฮไฟ สามารถตั้งเวลา ปิด/เปิด เครื่องอัตโนมัติ   |
|                      | ขั้วต่อ AV IN/OUT แสดงผลภาษาไทยบนจอภาพ ( OSD )   |
|                      | รีโมทคอนโทรล และระบบจอภาพสีน้ำเงิน ขณะไม่มีสัญญาณภาพ |
+----------------------+-----------------------------------------------+
| เครื่องซักผ้า            | มีขนาดความจุตั้งแต่ 4.8 – 9.5 kgs                  |
|                      | และมีหลากหลายสีให้เลือก                           |
| แบบ 2 ถัง กึ่งอัตโนมัติ    |                                               |
|                      | แบบใส่ผ้าด้านบน ขนาดตั้งแต่ 6.5 – 8.5 kgs           |
| แบบถังเดี่ยว อัตโนมัติ     | ควบคุมการทำงานด้วยระบบ ไมโครคอมพิวเตอร์ ฟัซซี่ลอจิก   |
+----------------------+-----------------------------------------------+
| จักรเย็บผ้า             | - เย็บฝีเข็มตรงเพียงอย่างเดียว                      |
|                      |                                               |
| จักร                  | - เย็บฝีเข็มตรง และเย็บลวดลายซิกแซ็กได้ถึง 30 ลาย     |
| ธรรมดาฝีเข็มตรงพร้อมโต๊ะ |                                               |
|                      | - เย็บฝีเข็มตรง และเย็บลวดลายซิกแซ็กได้ตั้งแต่ 5 ลวดลาย |
| และขา                | จนถึง 30 กว่าลวดลาย ใช้งานง่าย สะดวก เคลื่อนย้ายง่าย  |
|                      | ประหยัดพื้นที่                                     |
| จักรธรรมดาซิกแซ็ก       |                                               |
| พร้อมโต๊ะ              | - เย็บฝีเข็มตรง และเย็บลวดลายซิกแซ็กได้ตั้งแต่ 50       |
|                      | ลวดลาย จนถึง 500 กว่าลวดลาย                     |
| และขา                | บางรุ่นสามารถเย็บปักลวดลายอัตโนมัติ เคลื่อนย้ายง่าย      |
|                      | ประหยัดพื้นที่                                     |
| จักรกระเป๋าหิ้ว          |                                               |
|                      | - เย็บตะเข็บริมผ้ากันชายลุ้ย เย็บม้วนริมผ้า              |
| จักรคอมพิวเตอร์         | และเย็บซิกแซ็กริมผ้ายืด                             |
|                      |                                               |
| จักรซิกแซ็กริมผ้า         | -มีทั้งแบบเย็บฝีเข็มตรง และแบบเย็บซิกแซ็ก              |
| หรือจักรพ้ง             | มีความเร็วรอบสูง เหมาะกับงานเย็บในเชิงกึ่งอุตสาหกรรม   |
|                      |                                               |
| มีทั้งแบบกระเป๋าหิ้ว และ   |                                               |
|                      |                                               |
| แบบมีโต๊ะ,ขา           |                                               |
|                      |                                               |
| จักรเย็บผ้ากึ่งอุตสาหกรรม  |                                               |
+----------------------+-----------------------------------------------+
| เข็มจักร น้ำมัน กรรไกร   | -เข็มจักร                                       |
|                      | สำหรับใช้ในบ้า                                   |
|                      | นและใช้ในงานอุตสาหกรรมมีหลายประเภทขึ้นอยู่กับการใช้งาน |
|                      |                                               |
|                      | -น้ำมันเป็นน้ำมันเอนกปร                            |
|                      | ะสงค์สำหรับใช้ในบ้านหล่อลื่นต่างๆจนถึงน้ำมันจักรอุตสาหกรรม |
|                      |                                               |
|                      | -กรรไกร มีหลายขนาดตั้งแต่ 8 นิ้ว, 9 นิ้ว และ 10 นิ้ว    |
|                      | เลือกใช้ได้ตามประเภทของงาน                       |
+----------------------+-----------------------------------------------+
| สเตอริโอ              | ชุดเครื่องเสียงสเตอริโอ รับคลื่นวิทยุ AM/FM ตั้งสถานีวิทยุได้ |
|                      | เทปคู่ระบบออโต้รีเวิสต์, เล่นคอมแพคดิสก์, เล่นแผ่นวิดีโอซีดี |
|                      | แผ่นดีวีดี และแผ่นเอ็มพี 3 มีระบบเสียงเซอร์ราวด์รอบทิศทาง |
+----------------------+-----------------------------------------------+
| เตาแก๊ส               | 2 หัวเตา พร้อมตัวโครงตู้เตาในตัว                    |
|                      |                                               |
|                      | 3 หัวเตา และแบบมีเตาอบ จุดติดอัตโนมัติ มีฝาครอบเตา    |
|                      | และเตาอบควบคุมอุณหภูมิอัตโนมัติ                      |
+----------------------+-----------------------------------------------+
| สายผลิตภัณฑ์/ผลิตภัณฑ์     | ลักษณะ                                         |
+----------------------+-----------------------------------------------+
| เตาอบไมโครเวฟ        | ระบบจานหมุนควบคุมการทำงานด้วยระบบหมุนขนาดความจุ 20 |
|                      | และ 28                                        |
|                      |                                               |
|                      | ลิตร                                           |
+----------------------+-----------------------------------------------+
| ดีวีดี / วีซีดี            | เครื่องเล่น ดีวีดี / เครื่องเล่น วีดีโอ – ซีดี เล่นแผ่นซีดี,   |
|                      | วีซีดี, ดีวีดี และ เอ็มพี 3 ได้ พร้อมฟังก์ชั่น คาราโอเกะ    |
|                      | มีปุ่มปรับเสียงแยกอิสระ พร้อมรีโมทคอนโทรล             |
+----------------------+-----------------------------------------------+
| เครื่องปรับอากาศ        | แบบติดผนัง ขนาดตั้งแต่ 9,000 – 16,000 บีทียู          |
+----------------------+-----------------------------------------------+
| เครื่องรีดผ้า            | เป็นแผ่นความร้อนขนาดใหญ่                          |
|                      | ทำให้เพิ่มพื้นที่ช่วยลดระยะเวลาในการรีด                |
|                      | เหมาะสำหรับใช้ในบ้าน ร้านซักรีด                     |
|                      | และในงานอุตสาหกรรมต่างๆ มีระบบความปลอดภัยสูง       |
|                      | เพราะเมื่ออุณหภูมิร้อนถึงจุดที่ตั้งไว้                     |
|                      | เครื่องจะตัดเองโดยอัตโนมัติ                         |
+----------------------+-----------------------------------------------+
| เครื่องทำน้ำอุ่น          | เครื่องทำน้ำอุ่นระบบอิเล็กทรอนิกส์ขนาด 4500 วัตต์        |
|                      | เลือกปรับอุณหภูมิได้ตามที่ต้องการ                      |
|                      | พร้อมความปลอดภัยสูงสุดด้วยระบบ ELCB                |
|                      | ตัดไฟอัตโนมัติเมื่อเกิดกระแสไฟรั่ว                     |
+----------------------+-----------------------------------------------+
| ตู้แช่ไวน์               | ขนาด 8.8 คิว เก็บไวน์ได้ถึง 48 ขวด                 |
|                      | ควบคุมความเย็นด้วยระบบเทอร์โมสตาร์ท มี 2 แบบ คือ     |
|                      | แบบตู้อลูมิเนียม และ แบบตู้ลายไม้                     |
+----------------------+-----------------------------------------------+
| เครื่องดูดฝุ่น            | มีขนาดความจุ 3 ลิตร ให้กำลังถึง 1,400 วัตต์           |
|                      | ระบบแผ่นกรองฝุ่น 4 ชั้น พร้อมสายไฟม้วนเก็บได้อัตโนมัติ    |
+----------------------+-----------------------------------------------+
| เครื่องปั๊มน้ำอัตโนมัติ      | ขนาดมอเตอร์ 125 วัตต์ และ 225 วัตต์                |
|                      | ทำงา                                          |
|                      | นโดยอัตโนมัติเหมาะสำหรับใช้งานในบ้านพักอาศัยทั้งขนาดเล็ก |
|                      | และขนาดใหญ่                                    |
|                      | ช่วยให้สามารถใช้น้ำประปาได้สะดวกอยู่ตลอดเวลา         |
+----------------------+-----------------------------------------------+
| รถจักรยานยนต์          | รถครอบครัว 4 จังหวะ                             |
|                      | เน้นด                                          |
|                      | ้านประโยชน์ใช้สอยในชีวิตประจำวันรวมถึงรถสปอร์ตครอบครัว |
|                      | ที่เน้นด้านสมรรถนะและรถจักรยานยนต์พ่วงข้างเพื่อSME      |
+----------------------+-----------------------------------------------+
| เฟอร์นิเจอร์            | ประเภทชุดห้องนอน ประกอบด้วย เตียง, โต๊ะเครื่องแป้ง,   |
|                      | สูตล และตู้เสื้อผ้า                                 |
|                      |                                               |
|                      | ประเภทโซฟาเบส, ประเภทชุดอาหาร เป็นต้น            |
+----------------------+-----------------------------------------------+

3.2. ตลาดและภาวะการแข่งขัน

( ก ) นโยบายและลักษณะการตลาด

กลยุทธ์ในการแข่งขัน

บริษัทใช้กลยุทธ์การขายตรงในระบบเช่าซื้อควบคู่ไปกับการขายเงินสด
ทั้งนี้การขายแบบเช่าซื้อดำเนินไปภายใต้การควบคุมที่รัดกุมโดยสม่ำเสมอเพื่อให้มีหนี้เสียน้อยที่สุด
สินค้าที่บริษัทจำหน่ายเป็นสินค้าที่มีคุณภาพเท่าเทียมกับสินค้าของผู้ผลิตรายอื่น ๆ
ราคาจำหน่ายเงินสดของสินค้าใกล้เคียงกับสินค้ายี่ห้ออื่น กลุ่มลูกค้าเป้าหมายของบริษัท แบ่งออกเป็น
3 กลุ่ม ดังนี้

1.  กลุ่มลูกค้าในระบบ “ Singer Direct ” เป็นกลุ่มลูกค้ารายได้ปานกลางลงมา
    และเน้นกลุ่มลูกค้าในเขตชนบทมากกว่าเขตเมือง

2.  กลุ่มลูกค้าการขายในระบบ “ Singer Direct Plus ”
    เป็นกลุ่มลูกค้ารายได้ปานกลางขึ้นไป ซึ่งส่วนใหญ่อาศัยอยู่ในเขตกรุงเทพมหานคร
    และเขตเมืองใหญ่ทั่วประเทศ

3.  กลุ่มลูกค้าในระบบขายส่ง เป็นการขายผ่านตัวแทนจำหน่าย ตลอดจนช่องทางการขายใหม่ใน
    Modern Trade โดยเน้นสินค้าจักรเย็บผ้าและเครื่องใช้ไฟฟ้าขนาดเล็กภายในบ้าน

ด้วยการเติบโตอย่างก้าวกระโดดของผลิตภัณฑ์กลุ่มรถจักรยานยนต์จากร้อยละ 23 ในปี 2546
มาเป็นกว่าร้อยละ 44 ของยอดขายในปี 2547 ของบริษัท อันเนื่องมาจากประสบการณ์
คุณภาพการขายที่เพิ่มมากขึ้นของพนักงานขายและบุคลากรที่เกี่ยวข้อง
รวมไปถึงกลยุทธ์การขายที่แตกต่างคือการนำการขายตรงเข้ามาใช้และได้ประสบผลสำเร็จอย่างงดงาม
สำหรับปี 2548 นี้ทางบริษัทได้นำเสนอรถจักรยานยนต์พ่วงข้างเพื่อ SME
เข้าสู่ตลาดอันถือเป็นการเปิดตลาดใหม่ของรถจักรยานยนต์เพื่อการประกอบอาชีพพร้อมทั้งนำเสนอสินเชื่อเพื่อการประกอบการในชื่อ
“เงินด่วนซิงเกอร์”
เพื่อเป็นเงินสนับสนุนการลงทุนในระดับรากหญ้าอันเป็นกลุ่มลูกค้าหลักของบริษัทอีกด้วย

นอกจากการแนะนำรถจักรยานยนต์รูปแบบใหม่เข้าสู่ตลาดแล้ว
บริษัทยังให้ความสำคัญในงานด้านบริการหลังการขาย
โดยได้เปิดศูนย์บริการมาตรฐานในหัวเมืองต่างๆ กระจายอยู่ทั่วประเทศ 18 แห่ง
พร้อมเครือข่ายบริการตามอำเภอ, ตำบล, หมู่บ้าน อีก 38 แห่ง โดยเป้าหมายปี 2548นี้
ทางซิงเกอร์จะเพิ่มจำนวนศูนย์บริการมาตรฐานอีก 5 แห่งพร้อมเพิ่มเครือข่ายบริการเป็น 100 แห่ง
โดยทั้งหมดจะได้รับการอบรมเพื่อเสริมสร้างมาตรฐานและยกระดับฝีมือช่างในเครือข่ายทั้งหมด

โดยเป้าหมายการขายรถจักรยานยนต์ในปี2548นี้ บริษัทตั้งเป้าที่จะเป็นผู้แทนจำหน่ายรถจักรยานยนต์
ชั้นนำในอันดับ 1 ของประเทศ

ทางด้านกลยุทธ์สำหรับผลิตภัณฑ์ในกลุ่มสินค้าหลัก เช่น เครื่องใช้ไฟฟ้าภายในบ้าน ในปี 2548
นี้บริษัทจะเน้นการรุกตลาดเพื่อรักษาความเป็นผู้นำในตลาดสินค้าเงินผ่อนนี้ไว้ประกอบกับการออกผลิตภัณฑ์ใหม่ๆเพื่อตอบสนองความต้องการของลูกค้าพร้อมๆกับการประชาสัมพันธ์สัญลักษณ์ซุปเปอร์แบรนด์ในทุกๆพื้นที่ทั่วประเทศ
เพื่อให้เป็นไปตามวิสัยทัศน์ของบริษัทที่ว่า “ซิงเกอร์นำความสุขสู่ทุกครัวเรือน ด้วยสินค้าที่คัดสรร
เรามุ่งมั่นเป็นผู้ชี้นำในธุรกิจเงินผ่อน”

กลยุทธ์ด้านช่องทางการจัดจำหน่าย

บริษัทดำเนินการขายตรงเป็นหลัก มากกว่าร้อยละ 95 ของยอดขายเป็นการขายตรงทั้งหมด
และมากกว่าร้อยละ 90 ของยอดขายเป็นการขายแบบเช่าซื้อ
บริษัทขายสินค้าผ่านร้านสาขาของบริษัท ซึ่งปัจจุบันมีจำนวน 218 สาขา
และร้านซิงเกอร์ไดเร็กซ์พลัสจำนวน 21 ร้าน รวมเป็นทั้งหมด 239 สาขาทั่วประเทศ
มีพนักงานขายจำนวน 7,220 คน
บริษัทมีการฝึกอบรมพนักงานขายให้มีความรู้ความเข้าใจในผลิตภัณฑ์เป็นอย่างดี
ซึ่งพนักงานขายเหล่านี้เป็นกำลังสำคัญในการขยายการตลาดของบริษัท

สำหรับการควบคุมคุณภาพของบัญชีเช่าซื้อ บริษัทมีการตรวจสอบภายหลังการขาย
โดยจัดให้มีผู้ตรวจสอบบัญชี (Account Checker)
ทำหน้าที่เป็นผู้ตรวจสอบความถูกต้องของการเช่าซื้อว่ามีการขายสินค้าให้แก่ผู้เช่าซื้อในราคาที่แจ้งแก่บริษัทจริง
โดยมีการออกเยี่ยมผู้เช่าซื้อถึงบ้าน ปัจจุบันบริษัทมีผู้ตรวจสอบบัญชี 141 คน
ทำการตรวจสอบบัญชีเช่าซื้อทั่วประเทศ
นอกจากนี้ที่สำนักงานใหญ่ยังมีหน่วยงานควบคุมการปฏิบัติงานของ
ผู้ตรวจสอบบัญชีและตรวจสอบความถูกต้องของสัญญาเช่าซื้อ

(ข) แนวโน้มอุตสาหกรรมและภาวะการแข่งขัน

ภาพรวมของเศรษฐกิจไทยในปี 2547 ที่แม้จะมีปัจจัยลบรายประการเข้ามากระทบ
ไม่ว่าจะเป็นราคาน้ำมันที่ปรับตัวสูงขึ้น หรือเหตุการณ์ไม่สงบในสามจังหวัดชายแดนภาคใต้
ส่วนผลกระทบจากคลื่นยักษ์สึนามิต่อเศรษฐกิจไทยในปี 2547 นั้นมีไม่มากนัก
เนื่องจากเกิดขึ้นในช่วงสุดสัปดาห์สุดท้ายของปี แต่กระนั้นก็ดียังถือว่าขยายตัวอยู่ในเกณฑ์ที่น่าพอใจ
อันเป็นผลมาจากปัจจัยบวกหลายประการเช่น

-   นโยบายอัดฉีดเงินเข้าสู่ระบบเศรษฐกิจของรัฐบาล
    โดยเฉพาะการอัดฉีดเงินเข้าสู่ระดับรากหญ้า

-   อัตราดอกเบี้ยที่ต่ำ ส่งผลให้ผู้บริโภคสามารถที่จะบริโภคได้มากขึ้น

-   มีการขยายการลงทุนมากขึ้น

สำหรับแนวโน้มเศรษฐกิจไทยในปี 2548 นั้น
ศูนย์วิจัยกสิกรไทยได้วิเคราะห์ไว้ว่าถึงแม้จะมีปัจจัยลบเพิ่มขึ้นหลายประการ
แต่เศรษฐกิจไทยก็ยังได้รับแรงหนุนจากวัฏจักรการลงทุน
คือความต่อเนื่องของการเติบโตด้านการลงทุนจะเป็นปัจจัยสนับสนุนอุปสงค์ต่อสินค้าประเภททุน
นอกจากนี้ยังจะมีส่วนช่วยกระตุ้นการลงทุนรวมถึงการจ้างงานในธุรกิจที่รองรับกิจกรรมด้านการลงทุนซึ่งจะเป็นแรงเหวี่ยงกลับไปสู่การบริโภคได้

ปัจจัยบวกอีกประการก็คือ ทิศทางของค่าเงินบาทที่แข็งค่าขึ้นตามการอ่อนค่าลงของดอลลาร์สหรัฐนั้น
อาจจะช่วยผ่อนคลายแรงกดดันด้านอัตราเงินเฟ้อและการขึ้นอัตราดอกเบี้ย
รวมทั้งลดต้นทุนในการนำเข้าของภาคธุรกิจ

ในปี 2548 นี้
การบริโภคของภาคเอกชนก็จะยังอยู่ในระดับสูงเนื่องจากการแข่งขันกันสูงของตลาดสินเชื่อ
โดยเฉพาะทางด้านสินเชื่อส่วนบุคคลซึ่งมีแนวโน้มสูงขึ้นอย่างต่อเนื่อง

ธุรกิจเช่าซื้อเครื่องใช้ไฟฟ้า 

ในกลุ่มธุรกิจเช่าซื้อนั้นมีผู้ประกอบการรายใหญ่ในประเทศ 7 ราย คือ บมจ. ซิงเกอร์ประเทศไทย,
บจ. จีอี แคปปิตอล (ประเทศไทย), บมจ. ไมด้า แอสเซ็ท, บจ. สยามเอแอนด์ซี , บจ.
เซทเทเลม (ประเทศไทย), บมจ. อิออน ธนสินทรัพย์ และ บริษัท ดีอี แคปปิตัล ( DE Capital
) ซึ่งผู้ประกอบการแต่ละรายนั้น
นอกเหนือจากการให้บริการธุรกิจเช่าซื้อเครื่องใช้ไฟฟ้าแล้วยังมีบริการสินเชื่อเช่าซื้อสินค้าอีกหลายประเภท
เช่น อุปกรณ์สื่อสาร เครื่องใช้สำนักงาน เฟอร์นิเจอร์ รถจักรยานยนต์ และเครื่องดนตรี เป็นต้น

กลยุทธ์ที่ผู้ให้บริการเช่าซื้อในการปรับตัวเพื่อรองรับภาวะการหดตัวของตลาด
เพราะว่าความต้องการของผู้บริโภคที่ลดลง หรือการแข่งขันเพื่อแย่งส่วนแบ่งตลาด ได้แก่

-   การเพิ่มระยะเวลาในการผ่อนชำระให้นานขึ้น

-   การขยายฐานลูกค้าใหม่ด้วยการปรับลดรายได้ขั้นต่ำ ในการพิจารณาให้สินเชื่อเหลือเพียง
    5,000 บาทต่อเดือน หรือพิจารณาจากความสามารถในการชำระเงินจากรายได้อื่นๆ
    นอกเหนือเงินเดือน

-   การปรับลดดอกเบี้ยเช่าซื้อเหลือร้อยละ 0 โดยได้รับความร่วมมือจากผู้ผลิต
    และตัวแทนจำหน่ายที่เป็นผู้รับภาระ ดอกเบี้ยแทนผู้ซื้อ

-   การเร่งขยายสาขาให้บริการให้ครอบคลุมพื้นที่แหล่งรับจ่ายสินค้า
    โดยเฉพาะอย่างยิ่งในกลุ่มร้านค้าโมเดิร์นเทรด

-   การรับประกันคุณภาพของสินค้าให้นานกว่ามาตรฐานผู้ผลิต

-   การปรับปรุงลดระยะเวลาพิจารณาในการให้สินเชื่อให้เร็วขึ้น

-   การรับแลกเปลี่ยนสินค้าเก่า

-   การเพิ่มความสะดวกในการจ่ายค่างวด

-   การเพิ่มประเภทของสินค้าให้มีความหลากหลายมากยิ่งขึ้น

สภาพการแข่งขันในธุรกิจเช่าซื้อเครื่องใช้ไฟฟ้าในปี 2548
ยังคงมีการขยายตัวอย่างต่อเนื่องจากปีก่อน
แต่ด้วยสภาพของธุรกิจนี้ในปัจจุบันประกอบด้วยผู้เล่นหลายรายทำให้การแข่งขันมีสูงมากขึ้น
โดยผู้ประกอบการแต่ละรายต่างแย่งชิงกันเสนอทางเลือกต่างๆให้กับผู้บริโภคเป็นอันมาก อาทิเช่น
การเสนออัตราดอกเบี้ยที่ 0 % การอนุมัติสินเชื่อในทันที
จากสภาพการแข่งขันที่เป็นอยู่ทำให้ผู้ประกอบการ
หันไปขยายทางด้านสินเชื่อส่วนบุคคลอันจะทวีความสำคัญเพิ่มมากขึ้นในอนาคต

เครื่องใช้ไฟฟ้า

  สำหรับในปี 2547 นั้น
การแข่งขันในตลาดเป็นไปอย่างรุนแรงโดยที่ส่วนหนึ่งเป็นผลมาจากการหลั่งไหลเข้ามาของสินค้าราคาถูกจากจีน
ทำให้ผู้ประกอบการยังคงต้องอาศัยกลยุทธ์ทางด้านราคา
เพื่อเข้ามาใช้ในการกระตุ้นตลาดอย่างต่อเนื่อง
พร้อมทั้งนำรายการส่งเสริมการขายด้านการแจกของแถมมาใช้และต้องอาศัยการจำหน่ายในระบบเครดิตหรือเช่าซื้อ
โดยร่วมกับพันธมิตรธุรกิจไม่ว่าจะเป็นบริษัทผู้ให้บริการเช่าซื้อโดยตรง
หรือการผ่อนชำระผ่านบัตรเครดิตรวมทั้งการคำนึงถึงช่องทางการจำหน่ายของโมเดิรน์เทรด เช่น
ดิสเค้าท์สโตร์ สเปเชี่ยลสโตร์ ห้างสรรพสินค้า และตัวแทนจำหน่าย
ซึ่งได้แก่ร้านจำหน่ายเครื่องใช้ไฟฟ้า เพื่อขยายสาขาไปยังตลาดต่างจังหวัดมากขึ้น

สำหรับตลาดเครื่องใช้ไฟฟ้าในปี 2548 นั้นมีแนวโน้มการขยายตัวอยู่ประมาณ 5%
ส่วนแนวโน้มการขยายตัวทางเศรษฐกิจของไทยในปี จะอยู่ในเกณฑ์ดี
โดยหลายสำนักคาดว่าจีดีพีจะอยู่ที่ 5-5.8%
ประกอบกับความมั่นคงทางการเมืองที่เพิ่มขึ้นและนโยบายประชานิยมที่เน้นการกระตุ้นการใช้จ่ายของผู้บริโภค
บวกกับการเติบโตของตลาดอสังหาริมทรัพย์ที่ส่วนเกินของอุปทานเริ่มหมดไป
ทั้งหมดทั้งมวลเหล่านี้แม้ว่าตลาดเครื่องใช้ไฟฟ้าในปีนี้
มีการคาดการณ์ว่าจะเติบโตไม่มากแต่จะขยายตัวในตลาดต่างจังหวัดมาก โดยเฉพาะตลาดเช่าซื้อ
ซึ่งสินค้าเครื่องใช้ไฟฟ้ายังเป็นที่ต้องการของผู้บริโภคระดับรากหญ้าค่อนข้างมาก

 รถจักรยานยนต์

ในปี 2547 ที่ผ่านมา ถือเป็นปีทองสำหรับตลาดรถจักรยานยนต์เลยก็ว่าได้ โดยที่ประมาณการยอดจำหน่ายรวมของปี 2547 นั้นอยู่ที่ประมาณ 2 ล้านคัน ซึ่งถือเป็นการเติบโตสูงกว่าประมาณการเมื่อต้นปีค่อนข้างมาก 

ปัจจัยสำคัญประการหนึ่งที่ทำให้ตลาดรถจักรยานยนต์เติบโตอย่างมากในปี 2547
ก็คือการเพิ่มขึ้นของราคาน้ำมันซึ่งมีผลทำให้ผู้บริโภคหันมาประหยัดและระมัดระวังค่าใช้จ่ายอันเนื่องมาจากการใช้รถยนต์
และหันมาใช้รถจักรยานยนต์ทดแทน ซึ่งถือเป็นผลดีต่อธุรกิจรถจักรยานยนต์
นอกจากนี้การแข่งขันของบรรดาไฟแนนซ์ที่ให้บริการสินเชื่อกับผู้ที่จะซื้อรถจักรยานยนต์นั้น
ก็จะเป็นปัจจัยหนึ่งที่กระตุ้นให้ยอดขายขยายตัวเพิ่มขึ้นเช่นกัน

สำหรับยอดขายในช่วงครึ่งปีแรกของปี 2547 จากการสำรวจของหนังสือพิมพ์ประชาชาติธุรกิจ พบว่า ฮอนด้า มียอดขายเป็นอันดับหนึ่ง ด้วยจำนวน 730,747 คัน คิดเป็นสัดส่วน 72% ของตลาดรวม ขณะที่ ยามาฮ่า นั้นได้มียอดขายขึ้นเป็นอันดับสองแซงหน้าซูซูกิเป็นเดือนที่สองติดต่อกันโดยมียอดขายจำนวน 133,668 คัน ทิ้งห่างยอดขายของซูซูกิเพียง 7,341 คัน โดย ซูซูกิ มียอดขาย 126,327 คัน ส่วนยอดขายอันดับสี่และห้านั้นเป็นของ ไทเกอร์ และ คาวาซากิ ซึ่งมีจำนวน 17,508 คันและ12,721 คันตามลำดับ ด้าน เจอาร์ดี รถจักรยานยนต์สัญชาติมาเลเซียนั้นมียอดขาย 6,766 คันและที่เหลือเป็นยี่ห้อ อื่นๆ 1,419 คัน

ทั้งนี้ในภาพรวมครึ่งปีแรกนั้นยามาฮ่าเป็นค่ายรถจักรยานยนต์ที่มีการขยายตัวของยอดขายมากที่สุดโดยมีการเติบโตสูงถึง
51% ตามด้วยฮอนด้าที่มีการขยายตัวของยอดขายราว 13% ซูซูกิเติบโตเพิ่มขึ้น 8%
ขณะที่ภาพรวมของอุตสาหกรรมนั้นมีการขยายตัว 15%
ส่วนบริษัทที่มีการเติบโตแบบถดถอยได้แก่ไทเกอร์ ซึ่งถดถอยมาถึง 36% และคาวาซากิ 17%

อย่างไรก็ตามหากมีการแยกรถจักรยานยนต์ออกตามประเภทของรถแล้วพบว่า
รถจักรยานยนต์ประเภท สกู๊ตเตอร์ นั้นมีการเติบโตมากที่สุดเมื่อเทียบกับรถทุกประเภท
เติบโตเพิ่มขึ้นถึง 262% โดยมียอดขาย 13,532 คัน ตามด้วยอัตราการเติบโตของยอดขายในกลุ่ม
รถครอบครัวกึ่งสปอร์ต ที่มีการเติบโตถึง 71% มียอดขายรวม 15,336 คัน ส่วน รถครอบครัว
มีการเติบโต 7% มียอดขาย 146,876 คัน และ รถสปอร์ต
เป็นรถประเภทเดียวที่มีการเติบโตแบบถดถอยถึง 15% มียอดขาย 1,465 คัน

โดยในปี 2548 นั้นคาดว่าตัวเลขยอดขายทุกยี่ห้อรวมกันจะเข้าสู่หลัก 2 .1 ล้านคัน

จักรเย็บผ้า

ปัจจุบันสินค้าอุปโภคบริโภคหลายประเภทที่ผลิตใช้ในชีวิตประจำวัน อาทิ เสื้อ กางเกง กระโปรง
กระเป๋า รองเท้า ผ้าปูที่นอน ปลอกหมอน ฯลฯ ล้วนแล้วแต่ใช้จักรเย็บผ้าในการผลิตทั้งสิ้น
จักรเย็บผ้าจึงเป็นสินค้าที่ใช้กันอย่างแพร่หลาย ทั้งในรูปของธุรกิจขนาดใหญ่ ขนาดกลาง ขนาดย่อม
รวมถึงประชาชนทั่วไปที่เลือกซื้อไปใช้ครัวเรือน
ตลาดของจักรเย็บผ้าสามารถแบ่งได้เป็นประเภทใหญ่ ๆ ได้ 2 ประเภท คือ
จักรเย็บผ้าอุตสาหกรรมที่นำมาใช้ตัดเย็บเครื่องอุปโภคบริโภคในเชิงอุตสาหกรรม
และจักรเย็บผ้าธรรมดาที่นำมาใช้ตัดเย็บภายในครัวเรือน
สำหรับยี่ห้อที่วางจำหน่ายอย่างแพร่หลายในตลาดจักรเย็บผ้าในประเทศไทย ได้แก่ ซิงเกอร์
จาโนเม่ แอลน่า บราเดอร์ และจูกิ
ทั้งยังมีจักรเย็บผ้าราคาถูกที่นำเข้าจากประเทศจีนอีกหลากหลายยี่ห้อที่เข้ามาต่อสู้กันในธุรกิจนี้

เนื่องจากจักรเย็บผ้าเป็นผลิตภัณฑ์ที่คงทนและมีอายุการใช้งานยาวนานพอสมควร
ทั้งนี้ขึ้นอยู่กับการใช้งานที่เหมาะสมกับจักรเย็บผ้าแต่ละประเภทด้วย
อัตราของการทดแทนจึงมีน้อยมาก
ประกอบกับการเปลี่ยนแปลงของสังคมไทยที่มักจะซื้อเสื้อผ้าสำเร็จรูปมาสวมใส่แทนการตัดเย็บด้วยตนเองเหมือนในอดีต
เพราะมีรูปแบบทันสมัย ราคาถูก สะดวกสบายกว่าที่จะมานั่งออกแบบและตัดเย็บด้วยตนเอง
จึงทำให้อัตราการเจริญเติบโตของยอดจำหน่ายจักรเย็บผ้าธรรมดาที่ใช้ในครัวเรือนเป็นไปได้อย่างช้าๆ
อย่างไรก็ตามผู้ประกอบการทั้งหลายก็พยายามที่จะกระตุ้นความต้องการซื้อจักรเย็บผ้าให้เกิดขึ้นด้วยการนำเทคโนโลยีที่ทันสมัยเข้ามาช่วยในการพัฒนาผลิตภัณฑ์จักรเย็บผ้าให้มีประสิทธิภาพมากขึ้น
จนกลายเป็นจักรเย็บผ้าคอมพิวเตอร์ ที่มีรูปลักษณ์สวยงาม ทันสมัย กะทัดรัด ใช้งานง่าย
สามารถประดิษฐ์งานได้หลากหลาย โดยไม่จำเป็นต้องมีความรู้ความชำนาญเหมือนในอดีต
เพื่อสนับสนุนแนวโน้มของการประดิษฐ์งานและซ่อมแซมเสื้อผ้าภายในบ้าน (DIY) ของผู้บริโภค
พร้อมกับนำกลยุทธ์ด้านราคามากระตุ้นให้ผู้บริโภคเกิดความต้องการที่จะซื้อจักรเย็บผ้าเข้ามาใช้สำหรับงานประดิษฐ์ด้วยตนเอง
ส่วนในภาคของรัฐบาลได้มีนโยบายการส่งเสริมงานของกลุ่มแม่บ้านตามโครงการ
“หนึ่งตำบลหนึ่งผลิตภัณฑ์ หรือ OTOP” และนโยบายกรุงเทพฯ เมืองแฟชั่น
จากโครงการเหล่านี้จะยิ่งทำให้ผู้ประกอบธุรกิจจักรเย็บผ้าในเมืองไทยมั่นใจได้ว่าในปีหน้าและปีต่อ
ๆ ไปธุรกิจจักรเย็บผ้าจะต้องเติบโตสูงขึ้น

 บริษัท ซิงเกอร์ประเทศไทย จำกัด (มหาชน)

การขยายตัวของตลาดเครื่องใช้ไฟฟ้าในปี 2547 มีไม่มากนักอันเป็นผลมาจากปัจจัยลบหลายประการ
ไม่ว่าจะเป็นราคาน้ำมันก็ดี ปัญหาความไม่สงบในภาคใต้ก็ดี
อีกทั้งภาวะการแข่งขันในตลาดเครื่องใช้ไฟฟ้ามีสูงขึ้น
ทั้งผู้ผลิตสินค้ารายเดิมและสินค้าคุณภาพต่ำราคาถูกจากจีนเข้ามาตีตลาดในไทย
กระนั้นก็ดีบริษัทยังคงมีกำไรอย่างต่อเนื่อง
อันเป็นผลมาจากการนำสินค้าประเภทรถจักรยานยนต์เข้ามาสู่ระบบเช่าซื้อของบริษัทเพิ่มมากขึ้น
โดยยอดขายรวมของรถจักรยานยนต์ในปี 2547 นั้นคิดเป็น 50% ของยอดขายรวมของบริษัท
อันแสดงให้เห็นถึงศักยภาพของระบบการขายตรงแบบเช่าชื้อของ ซิงเกอร์
ที่สามารถกระจายสินค้าไปทั่วทุกภาคของประเทศไทย

ตามการคาดการณ์แนวโน้มเศรษฐกิจของประเทศไทยในปี 2548
ที่ถึงแม้จะมีปัจจัยลบหลายประการแต่ก็จะยังคงมีการขยายตัวอย่างต่อเนื่อง
อันเนื่องมาจากการบริโภคภายในประเทศที่เพิ่มขึ้น และความมั่นคงทางการเมืองที่เพิ่มขึ้น
บริษัทจึงได้กำหนดแผนขยายและพัฒนาผลิตภัณฑ์
พร้อมทั้งเพิ่มจำนวนผู้แทนขายและพัฒนาศักยภาพของผู้แทนจำหน่ายให้มากขึ้น
พร้อมกับเพิ่มช่องทางการจำหน่าย รวมถึงการเพิ่มจำนวนร้านสาขาและทำธุรกิจให้กว้างมากขึ้น
โดยบริษัทวางแผนที่จะนำเครื่องใช้ไฟฟ้ายี่ห้ออื่น และออก Fighting Brand ของตนเอง
พร้อมกับพัฒนาเครื่องใช้ไฟฟ้ายี่ห้อซิงเกอร์ เพื่อตอบสนองความต้องการของผู้บริโภคให้มากขึ้น
บริษัทวางแผนเพิ่มพื้นที่ในการจำหน่ายรถจักรยานยนต์ให้ครอบคลุมพื้นที่มากขึ้น
เสนอบริการสินเชื่อบุคคล ให้กับลูกค้าตามวัตถุประสงค์ที่กำหนดไว้ ได้แก่ งานบวช การศึกษา
และการแต่งงาน เป็นต้น

สำหรับการแข่งขันที่รุนแรงในตลาดนั้นทางบริษัทได้มีแผนที่จะรุกตลาดเพิ่มขึ้นโดยได้ลงทุนในด้านยานพาหนะและมีหน่วยรถของตนเองเป็นครั้งแรก
เพื่อนำสินค้าและบริการไปสู่ลูกค้าของบริษัทถึงบ้าน เพื่อตอบสนองลูกค้า ที่ปัจจุบันมีประมาณ 4-5
แสนรายและมุ่งเน้นที่การกลับไปหาฐานลูกค้าเก่าอีก 2-3 ล้านราย ทั่วประเทศโดยใช้ระบบ CRM

เพื่อให้แผนการดังกล่าวข้างต้นบรรลุเป้าหมายอย่างมีประสิทธิภาพ
บริษัทได้จัดให้มีการฝึกอบรมพนักงานให้มีความรู้ความสามารถพร้อมกับให้การสนับสนุนในเรื่องของการส่งเสริมการขาย
และหาโอกาสที่จะร่วมมือในการทำธุรกิจกับบริษัทอื่นเพื่อให้บรรลุถึงจุดมุ่งหมายด้วยกัน

3.3 การจัดหาผลิตภัณฑ์หรือบริการ

การจัดหาผลิตภัณฑ์จักรเย็บผ้า หลังจากกลางปี 2545 บริษัทได้เปลี่ยนวิธีการสั่งซื้อ
ซึ่งเดิมบริษัทใช้วิธีการสั่งซื้อจักรเย็บผ้าจากบริษัท อุตสาหกรรมซิงเกอร์ (ประเทศไทย) จำกัด
มาเป็นการสั่งซื้อจักรเย็บผ้าสำเร็จรูปโดยตรงจากต่างประเทศแทน
เนื่องจากต้นทุนของการนำเข้าผลิตภัณฑ์จักรเย็บผ้าสำเร็จรูปต่ำกว่าต้นทุนการผลิต
และประกอบภายในประเทศ สินค้าที่ซื้อจากผู้ผลิตจากต่างประเทศมีมูลค่าประมาณร้อยละ 5
ของสินค้าที่ซื้อทั้งหมด

ในส่วนของเครื่องใช้ไฟฟ้า บริษัทสั่งซื้อสินค้าจากผู้ผลิตในประเทศในลักษณะของ OEM (Original
Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย “ซิงเกอร์”
ให้แก่บริษัท โดยผู้ผลิตหลักซึ่งผลิตเครื่องใช้ไฟฟ้าภายในบ้านให้แก่บริษัทได้แก่:-

  1. บริษัท ซันโย ยูนิเวอร์แซล อิเล็คทริค จำกัด (มหาชน) สินค้าที่ผลิต ได้แก่ ตู้เย็น
  เครื่องซักผ้า ตู้แช่ ตู้แช่ไวน์

  2. บริษัท ชาร์ปเทพนคร จำกัด สินค้าที่ผลิต ได้แก่ โทรทัศน์ สเตอริโอ และ วีซีดีคาราโอเกะ

3. บริษัท ไทยซัมซุง อิเล็คโทรนิคส์ จำกัด สินค้าที่ผลิต ได้แก่ ตู้เย็น เครื่องปรับอากาศ
และเครื่องซักผ้า

5.  บริษัท พรีเมียร์ ซีอี จำกัด สินค้าที่ผลิต ได้แก่ โทรทัศน์ และ เครื่องทำน้ำอุ่น

6.  บริษัท พรีเมียร์ แมนูแฟคเจอริ่ง จำกัด สินค้าที่ผลิตได้แก่ เตาแก๊ส และตู้น้ำร้อน-น้ำเย็น

7.  LG MITR ELECTRICS CO.,LTD. สินค้าที่ผลิต ได้แก่ เครื่องซักผ้า และ เครื่องดูดฝุ่น

8.  บริษัท ฮิตาชิ จำกัด สินค้าที่ผลิต ได้แก่ เครื่องปั๊มน้ำ

นอกจากสินค้าที่ขายภายใต้เครื่องหมายการค้า ซิงเกอร์ บริษัทยังได้มีการจัดหาสินค้ายี่ห้ออื่นๆ
เข้ามาจำหน่ายในร้าน ซิงเกอร์ เพื่อขยายธุรกิจและเป็นทางเลือกเพิ่มให้แก่ลูกค้า
สินค้าที่นำเข้ามาจำหน่าย อาทิเช่น

  1. รถจักรยานยนต์ โดยสั่งซื้อจากบริษัท เอส. พี. ซูซูกิ จำกัด (มหาชน), บริษัท
  ไทยยามาฮ่ามอเตอร์ จำกัด บริษัทไทก้า มอเตอร์เซลล์ จำกัด บริษัท บ้านซูซูกิ จำกัด และ
  บริษัท คาวาซากิ มอเตอร์เอ็นเตอร์ไพรส์ (ประเทศไทย) จำกัด

  2. โทรศัพท์เคลื่อนที่โดยสั่งซื้อจาก บริษัท ยูไนเต็ดคอมมูนิเกชั่น อินดัสตรี (เทอร์มินอล) จำกัด
  และ ADVANCE WIRELESS MARKETING CO., LTD.

3. เครื่องใช้ไฟฟ้ายี่ห้ออื่นๆ เช่น PANASONIC SAMSUNG SHARP และ TOSHIBA เป็นต้น

4. เฟอร์นิเจอร์

ผลกระทบต่อสิ่งแวดล้อม

บริษัทฯ ตระหนักถึงความสำคัญของการประหยัดพลังงาน และการรักษาสิ่งแวดล้อม
ซึ่งถือเป็นความรับผิดชอบต่อสังคมอย่างหนึ่ง
ดังนั้นสินค้าที่บริษัทจำหน่ายจึงเป็นสินค้าที่มีฉลากประหยัดไฟเบอร์ 5 ยิ่งไปกว่านั้น
ตู้เย็นและตู้แช่ของเราทุกรุ่น ได้พัฒนาโดยใช้น้ำยาทำความเย็นที่ไม่ทำลายสิ่งแวดล้อม
และไม่ทำลายชั้นบรรยากาศของโลก “ NON CFC ”

3.4 งานที่ยังไม่ได้ส่งมอบ

- ไม่มี -